# Departament d'Interior i Seguretat Pública de la Generalitat de Catalunya

El Departament Interior i Seguretat Pública de la Generalitat de Catalunya és un dels departaments en què s'organitza l'actual administració de la Generalitat, i és l'encarregat d'exercir les atribucions en els següents àmbits: les funcions relacionades amb la seguretat ciutadana, el trànsit, les emergències i la protecció civil, la prevenció, extinció d'incendis i salvament, els espectacles públics i les activitats recreatives, la vigilància, control i col·laboració en la gestió del medi natural, i la protecció i prevenció integrals del medi ambient, mitjançant el Cos d'Agents Rurals i qualsevol altra que li atribueixin les lleis i altres disposicions. El conseller d'Interior i Seguretat Pública de la Generalitat de Catalunya és el màxim representant del Departament. La Consellera d'Interior i Seguretat Pública és, des del 2024, Núria Parlon i Gil.

## Història

Durant les legislatures primera a cinquena (1980-1999) de la Generalitat contemporània, aquestes competències estaven adscrites al Departament de Governació.
El Departament s'estructura en Secretaria General, Direcció General de Prevenció, Extinció d'Incendis i Salvaments, Direcció General de la Policia, Direcció General de Protecció Civil, Direcció General d'Administració de Seguretat, Direcció General de Coordinació de les Policies Locals i Direcció General dels Agents Rurals Resten adscrits al Departament d'Interior l'Institut de Seguretat Pública de Catalunya, el Centre d'Atenció i Gestió de Trucades d'Urgència 112 i el Servei Català de Trànsit.
Durant la vuitena legislatura el segon govern tripartit incorporà noves atribucions i es denominà Conselleria d'Interior, Relacions Institucionals i Participació de la Generalitat de Catalunya.
El conseller republicà Joan Ignasi Elena, el 20 de desembre de 2021 anuncià la destitució del major Josep Lluís Trapero com a responsable de cos de Mossos d'Esquadra, al·legant manca de confiança, i fou substituït pel comissari Josep Maria Estela. El 17 d'octubre de 2022 Elena va destituir Estela després de nou mesos de càrrec rellevant-lo pel número 2 del cos, Eduard Sallent, per desavinences de lleialtat entre ambdós comandaments, motivant la reprovació d'Elena pel Parlament el 24 de novembre amb els vots a favor de PSC, Vox, Cs i PP.
Amb el govern socialista de la Quinzena legislatura, en 2024 el Departament va canviar el seu nom per el Departament d'Interior i Seguretat Pública, sent la consellera Núria Parlon, que va nomenar Josep Lluís Trapero com a director general de la Policia i Miquel Esquius com a cap dels Mossos d'Esquadra.

## Llista de consellers

| # | Legislatura | Nom | Inici mandat | Fi mandat | Partit polític |
| Departament d'Interior (1999-2002) ||||||||
| 1 | VI | Xavier Pomés i Abella | 29 de novembre de 1999 | 4 de novembre de 2002 | Convergència Democràtica de Catalunya |
| Departament de Justícia i Interior (2002-2003) ||||||||
| 2 | VI | Núria de Gispert i Català | 4 de novembre de 2002 | 17 de desembre de 2003 | Unió Democràtica de Catalunya |
| Departament d'Interior (2003-2006) ||||||||
| 3 | VII | Montserrat Tura i Camafreita | 17 de desembre de 2003 | 29 de novembre de 2006 | Partit dels Socialistes de Catalunya |
| Departament d'Interior, Relacions institucionals i Participació (2006-2010) ||||||||
| 4 | VIII | Joan Saura i Laporta | 29 de novembre de 2006 | 29 de desembre de 2010 | Iniciativa per Catalunya Verds - Esquerra Unida i Alternativa |
| Departament d'Interior (2010-2024) ||||||||
| 5 | IX | Felip Puig i Godes | 29 de desembre de 2010 | 27 de desembre de 2012 | Convergència Democràtica de Catalunya |
| 6 | X | Ramon Espadaler i Parcerisas | 27 de desembre de 2012 | 22 de juny de 2015 | Unió Democràtica de Catalunya |
| 7 | X | Jordi Jané i Guasch | 22 de juny de 2015 | 14 de gener de 2016 | Convergència Democràtica de Catalunya |
| 7 | XI | Jordi Jané i Guasch | 14 de gener de 2016 | 14 de juliol de 2017 | Partit Demòcrata Europeu Català |
| 8 | XI | Joaquim Forn i Chiariello | 14 de juliol de 2017 | 28 d'octubre de 2017 | Partit Demòcrata Europeu Català |
| 9 | XII | Miquel Buch i Moya | 29 de maig de 2018 | 3 de setembre de 2020 | Partit Demòcrata Europeu Català |
| 10 | XII | Miquel Sàmper i Rodríguez | 3 de setembre de 2020 | 26 de maig de 2021 | Junts per Catalunya |
| 11 | XIII | Joan Ignasi Elena i Garcia | 26 de maig de 2021 | 12 d'agost de 2024 | Independent |
| Departament d'Interior i Seguretat Pública (2024-) ||||||||
| 12 | XV | Núria Parlon i Gil | 12 d'agost de 2024 | En el càrrec | Partit dels Socialistes de Catalunya |

## Notes

* 1 2 3 4 A proposta de Convergència i Unió
* ↑ A proposta de Junts pel Sí
* ↑ Destituït per l'aplicació de l'article 155 del Govern d'Espanya
* ↑ A proposta de Junts per Catalunya.
* ↑ A proposta d'Esquerra Republicana de Catalunya.

## Referències

* ↑ «DECRET 21/2021, de 25 de maig, de creació, denominació i determinació de l'àmbit de competència dels departaments de l'Administració de la Generalitat de Catalunya.». DOGC, 25-05-2021.
* ↑ «DECRET 255/2021, de 22 de juny, de reestructuració del Departament d'Interior.». DOGC, 22-06-2021.
* ↑ «Cessen el comissari en cap dels Mossos d'Esquadra, Josep Maria Estela». CCMA.cat, 17-10-2022. [Consulta: 17 octubre 2022].
* ↑ «Elena, reprovat pel Parlament amb l'abstenció de Junts i els vots a favor de PSC, Vox, Cs i PP». 324, 24-11-2022. [Consulta: 17 agost 2024].
* ↑ Pagès, Vicenç. «Els canvis que ha fet Illa al Govern: del canvi de nom de Feminisme a una consellera de portaveu». Nació Digital, 15-08-2024. [Consulta: 15 agost 2024].
* ↑ Guillem RS, Carlos Manzano. «Miquel Esquius substituirà Eduard Sallent com a comissari en cap dels Mossos». El Nacional, 26-08-2024. [Consulta: 26 agost 2024].
* ↑ «DECRET 297/1999, de 26 de novembre, de creació i reorganització de departaments de l'Administració de la Generalitat de Catalunya». DOGC. [Consulta: 29 octubre 2022].
* ↑ «DECRET 253/2002, de 4 de novembre, de creació i reorganització de diferents departaments». DOGC. [Consulta: 29 octubre 2022].
* ↑ «DECRET 296/2003, de 20 de desembre, de creació, denominació i determinació de l'àmbit de competència». DOGC. [Consulta: 29 octubre 2022].
* ↑ «DECRET 421/2006, de 28 de novembre, de creació, denominació i determinació de l'àmbit de competència». DOGC. [Consulta: 29 octubre 2022].
* ↑ «Quim Torra nomena els consellers del nou govern de la Generalitat». Vilaweb, 19-05-2018. [Consulta: 22 maig 2018].

## Enllaços externs

* Departament d'Interior i Seguretat Pública de la Generalitat de Catalunya - Lloc web oficial